هاد الاسلاميين كيستناو اي فاجعة كتتمس المسلمين كيردوها قضية باش يعاودو يحياو بها، حيث مولفين كيحياو بالأزمات وبالدم، والمظلومية والبكائية، وكل صراع وحادث ارهابي لي الانسانية كاملة ضدو، هوما كيردوه حرب عقائدية، هادشي باين من تصريح احمد الريسوني، منظر الحركات الاسلامية في المغرب، ورئيس الاتحاد العام لعلماء المسلمين، لقناة الجزيرة وقال فيه بلي روح جديدة ديال الصليبية تنبعث من جديد وحمل مسؤولية ما حدث في نيوزيلاندا للغرب.